
. INOIPIT PORSIS 
GERALDI DE GVALTARIO. 


Omnipotens genitor, summae uirtutis amator, 
Iure pari natusque amborum spiritus almus, 

Personis trinus, uera deitate sed unus, 

Qui uita uiuens cuncta et sine fine tenebis, 

5 Pontificem summum tu salua nunc et in aeuum, 
Claro erchamboldum fulgentem nomine dignum, 
Crescat ut interius sancto spiramine plenus, 

Multis infictum quo sit medicamen in aeuum. 
Praesul sancte dei nunc accipe munera serui, 

10 Quae.tibi decreuit de larga promere cura 
Peccator fragilis geraldus nomine uilis 
Qui tibi nam certus corde estque fidelis alumnus , 
Quod precibus dominum iugiter precor ompnitonantem 
Ut nanciscaris factis quae promo loquelis , | 

15 Det pater ex summis caelum terramque gubernans, 

. Serue dei summi ne despice uerba libelli, 

Non canit alma dei, resonat sed mira tyronis 

Nomine uualtbarii per proelia multa resecti, 

Ludendum magis est, dominum quam sit regitandum, 
20 Perlectus longeui stringit in ampla diei. 

Sis felix sanctus per tempora plura sacerdos, 

Sit tibi mente tua geraldus carus adelphus. 

Tertia pars orbis fratres europa uocatur. 
Moribus ac linguis uarias *t nomine gentes, 

25 Distinguens cultu, tum relligione sequestrans. 
Inter quas gens pannonie residere probatur, 
Quam tamen et hunos plerumque uocare solemus, 
Hic populus fortis uirtute uigebat et armis, 

Non circumpositas solum domitans regiones, 

30 Litoris oceani sed pertransiuerat oras; 

Foedera supplicibus donans, sternensque rebelles, 
Vltra millenos fertur dominarier annos. 

Attila rex quodam tulit illud tempore regnum, 
Impiger antiquos sibimet renouare triumphos. 

35 Qui sua castra mouens mandauit uisere francos, 
Quorum rex gibico solio pollebat in alto 
Prole reéens orta gaudens, quam postea narro. 
Namque marem genuit quem guntharium uocitauit. 
Fama uolans passim regis transuerberat aures, 

40 Dicens hostilem cuneum transire per hystrum, 
Uincentem numero stellas, atque amnis harenas. 
Qui non confidens armis uel robore plebis, 
Concilium cogit, quae sint facienda requirit. 
Consensere omnes foedus debere precari, 

45 Et dextras si forte darent coniungere dextris , 
Obsidibusque datis censum persoluere iustum. 
Hoc melius fore quam uitam simul ac regionem 
Perdiderint, natosque suos pariterque maritas. 
Nobilis hoc hagano fuerat sub tempore tyro, 

50 Indolis egregiae ueniens de germine troiae. 

Hunc quia guntharius nondum peruenit ad aeuum, 
Vt sine matre queat uitam retinere tenellam , 
Cum gaza ingenti decernunt mittere regi. 

Nec mora; legati censum iuuenemque feréntes 

55 Deueniunt, pacemque rogant ac foedera firmant. 


Tempore quo ualidis steterat burgundia sceptris; 

Cuius primatum henricus forte gerebat, 

Filia huic tantum fuit unica nomine hilcund, 

Nobilitate quidem pollens ac stemmate formae. 
60 Debuit hec heres aula residere paterna, 

Atque diu congesta frui si forte liceret. 

Namque auares firma cum francis pace peracta 

Suspendunt a fine quidem regionis eorum. 

Attila sed celeres mox huc deflectit habenas, 

65 Nec tardant reliqui satrapae uestigia adire. 
Ibant aequati numero sed et agmine longo; 
Quadrupedum cursu tellus concussa geimebat, 
Scutorum sonitu pauidus super intonat aether. 
Ferrea silua micat totos rutilando per agros, 

70 Hàud aliter primo quam pulsans aequora mane: 
Pulcher in extremis renitet sol partibus orbis. 
Iamque ararim rodanumque amnes transiuerat altos, 
Atque ad praedandum cuneus dispergitur omnis. 

Forte cabillonis sedit henricus, et ecce 

"5 Adtollens oculos speculator uociferatur: 

. Quaenam condenso consurgit puluere nubes? 
Vis inimica uenit, portas iam claudite cunctas.- 
lam tum quid franci fecissent ipse sciebat 
Princeps, et cunctos compellat sic seniores: 

80 Si gens tam fortis cui nos simulare nequimus 
Cessit pannoniae, qua nos uirtute putatis 
Huic conferre manum, et patriam defendere dulcem? 
Est satius pactum faciant censumque capessant. 
Vnica nata mihi quam tradere pro regione | 

85 Non duhito: tantum pergant qui foedera firment, 
Ibant legati totis gladiis spoliati: : 
Hostibus insinuant quid regis iussio mandat; 

Vt cessent uastare rogant; quos attila ductor, 


6 


Vt solitus fuerat blande suscepit, et inquit: 

' 9o Foedera plus cupio quam praelia mittere uulgo. 
Pace quidem huni malunt regnare, sed armis 
Inuiti feriunt quos cernunt esse rebelles. 

Rex ad nos ueniens det dextras atque resumat,. 
Exiuit princeps asportans innumeratos 
95 Thesauros, pactumque ferit natamque reliquit : 
Pergit in exilium pulcherrima gemma parentum. 
Postquam complevit pactum, statuitque tributum, 
Attila in occiduas promouerat agmina partas. 
Namque in aquitanorum tum alphere regna tenebat, 

100 Quem sobolem sexus narrant habuisse uirilis, 
Nomine uualtharium primeuo flore nitentem. 
Nam iusiurandum henricus et alphere reges 
Inter se dederant, pueros quod consotiarent, 
Cum primum tempus nubendi uenerit illis. 

106 Hic ubi cognouit gentes has esse domatas, 
Ceperat ingenti cordis trepidare tumultu. 

Nec iam spes fuerat saeuis defendier armis. 
Quid cessamus ait, si bella mouere nequimus? 
Exemplum nobis burgundia, francia praebent. 
110 Non incusamur si talibus aequiperamur. 
Legatos mitto, foedusque ferire iubebo, 
Obsidis inque uicem dilectum porrigo natum, 
Et iam nunc hunis censum persoluo futurum. 
Sed quid plus remorer? dietum compleuerat actis. 

— 115 Tunc auares gazis onerati denique multis, 
Obsidibus sumptis haganone hilgunde puella, 
Nec non uualthario, redierunt pectore laeto. 
Attila pannonias ingressus et urbe receptus, 
Exulibus pueri$ magnam exhibuit pietaterh , 

120 Ac ueluti proprios nutrire iubebat alumnos, 
Virginis et curam reginam mandat habere. 


Ast adolescentes propriis conspectibus ambos 
Semper adesse iubet, sed et artibus imbuit illos, 
Praesertimque iocis belli sub tempoze habendis, 
125 Qui simul ingenio crescentes mentis et aeuo, 
Robore uincebant fortes, animoque sophistas, 
Donec iam cunctos superarent fortiter hunos. - 
Militiae primos tunc attila fecerat illos, 
Sed haud immerito, quoniam si quando moueret 
130 Bella per insignes isti micuere triumphos. 
ldcireoque nimis princeps dilexerat ambos. 

Virgo etiam captiua, deo prestante supremo, 
Reginae uultum placauit, et auxit amorem, 
Moribus eximiis operumque industria habundans. 

135 Postremum «custos thesauris prouida cunctis 
Efficitur, modicumqse deest quin regnet et ipsa; 
Nam quicquid uoluit de rebus fecit et actis. 
Interea gibico defungitur ipseque regno 
Guntharius successit, et illico pannoniorum 
140 Foedera diesoluit, censumque subire negauit. 
Hoc ubi iam primum bagano cognouerat exul, 
Nocte fugam molitur, et ad dominum properatur. 
Vualtharius tamen ad pugnas praeceseerat hunos, 
Et quocumque iret mox prospera sunt comitata. 
145 Ospirin elapsum haganonem regia coniunx 
Adtendens, domino suggessit talia fando: 
Prouideat caueatque precor sollertia regis, 
Ne uestri imperii labatur forte columna, 
Hoc est uultharius uester discedat amicus, 
150 In quo magna poteslatis uis extitit huius, 
Nam uereor ne fors fugiens baganonem imitetur. 
Iccireoque meam perpendite nunc rationem, 
Cum primum ueniat haec illi dicite uerba: 
. Seruitio in nostro magnos plerumque labores 

155 Passus eras, ideoque scias quod gratia nostra 
Prae cunctis temet nimium dilexit amicis, 
Quod volo plus factis plus quam cognoscere dictis. 
Elige de satrapis nuptam tibi pannoniarvm; 
Et non pauperiem propriam perpendere cures. 


460 Amplificabo quidem ualde te rure domique, 


Nec quisquam qui dat sponsam post facta pudebit. 

Quod si completis, illum stabilire potestis : 

Complacuit sermo regi, cepitque parari. 
Uualtharius uenit, cui princeps talia pandit, 

165 Uxorem suadens sibi ducere: sed tamen idem, 
Iam tum praemeditans quod post impleuerat actis, 
His instigandis suggestibus obuius infit: - 

Vestra quidem pietas est quod modici famulatus 

Causam conspicitis, sed quod mea segnia mentis 
170 Intuitu fertis, numquam meruisse ualerem. 

Sed precor ut serui capiatis uerba fidelis; 

Si nuptam accipiam domini praecepta secundum, 

Vinciar in primis curis et amore puellae, 

Atque a seruitio regis plerumque retardor. 

175 Aedificare domos, cultumque intendere ruris 
Cogor, et hoc oculis senioris adesse moratus, 

.Et solitam regno hunorum impendere curam. .- 
Namque uoluptatem quisquis gustauerit, exin 
Intolerabilius consueuit ferre labores. 

180 Nil tam dulce mihi quam semper inesse fidelis 
Obsequio domini: quare precor absque iugali - 
Me uinclo permitte meam iam ducere uitam. 

Si sero aut medio noctis mihi tempore mandas, 
Ad quaecumque iubes, securus et ibo paratus. 

185 Imbellis nullae persuadent cedere curae, 

Nec nati aut coniunx retrahentque fugamue mouebunt. 
Testor per propriam temet pater optime uitam, 


Atque per inuicíam nunc gentem pannoniarum, 
Ut non ulterius me cogas sumere tedas. 
190 His precibus uictus, suasus rex deserit omnes, 
Sperans uualtharium fugiendo recedere numquam. 
Venerat interea satrapae certissima fama, | 
Quandam quae nuper superata resistere gentem, 
Ac bellum hunis confestim inferre paratam. 
195 Tunc ad uualtharium conuertitur actio rerum. 
Cui mox militiam percensuit ordine totam, 
Et bellatorum confortat corda suorum, 
Hortans praeteritos semper memorare triumphos, 
Promittensque istos solita uirtute tyrannos 
200 Sternere, et externis terrorem imponere terris ; 
Nec mora consurgit, sequiturque exercitus omnis. 
Ecce locum pugnae conspexerat, et numeratam 
Per latos aciem campos digessit et agros. 
Iamque infra iactum teli congressus uterque 
205 Constiterat cuneus: tunc undique clamor ad auras 
Tollitur, horrendam confundunt classica uocem, 
Continuoquae hastae uolitant hinc undique densae, 
Fraxinus et cornus ludum miscebat in unum, 
Fulminis inque modum cuspis uibrata micabat. 
210 Àc ueluti boreae sub tempore nix glomerata 
Spargitur, haud aliter saeuas iecere sagittas. 
Postremo cunctis utroque ex agmine pilis 
Absumptis, manus ad mucronem uertitur omnis. 
Fulmineos promunt enses, clipeosque- reuoluunt. 
215 Concurrunt ácies demum, pugnamque restaurant, 
. Pectoribus partim rumpuntur pectora equorum, 
Sternitur et quaedam. pars duro umbone uirorum, 
Vualtharius tamen in medio furit agmine bello, 
Obuia quaeque metens armis ac limite pergens. 
220 Hunc ubi conspitiunt hostes tantas dare strages, 

Ac si praesentem metuebant cernere morteim 

Et quemcumque locum seu dextram siue sinistram 
Vualtharius peteret cuncti mox terga dederunt, 
Et uersis scutis laxisque feruntur habenis. 

225 Tunc imitata ducem gens maxima pannoniarum 
Saeuior insurgit, cedemque audacior audet: 
Deicit obstantes, fugientes proterit usque 
Dum caperet plenum belli sub sorte triumphum. 
Tum super occisos ruit et spoliauerat omnes, 

230 Et tandem ductor recauo uocat agmina cornu. 
Ac primus frontem festa cum fronde reuinxit, 
Victrici lauro cingens sua tempora uulgo; 

Post hunc signiferi, sequitur quos caetera pubes. 
' Jamque triumphali redierunt stemmate compti, 

235 Et patriam ingressi propria se quisque locauit 

Sede, sed ad solium mox uualtharius properauit. 
. Ecce paulatim. decurrunt arce ministri, 

Illius aspectu hilares, equitemque tenebant 

Donec uir sella. descenderet inclitus alta. 

2430 Si bene res uergant tum demum forte requirunt. 
Ille aliquid narrans modicum intrauerat aulam; 
Lassus enim fuerat, regisque cubile petebat. 
Illic hilgaindem solam offendit residentem ; 

Qui post amplexus atque oscula dulcia, dixit: 

245 Ocius huc potum ferto, quia fessus anhelo. 

Illa mero tallum compleuit mox pretiosum, 
Porrexitque uiro, qui signans accipiebat, 
Virgineamque manum propria constrinxit, at illa 
Astitit, et uultum reticens intendit herilem, 

250 Vualthariusque bibens uacuum uas reddidit olli, 
Ambo etenim norant de se sponsalia facta. 
Prouocat et tali caram sermone puellam: 
Exilium pariter patimur iam tempore tanto, 

Non ignorantes quid nostri forte parentes 
255 Inter se nostra de re fecere futura, 
Quam ne diu tacito premimur haec ipsa palato. 
Virgo per hyroniam meditans hoc dicere sponsum, 
Paulum conticuit, sed postea talia reddit: 
Quid lingua simulas, quod ab imo pectore dampnas, 
260 Oreque persuades toto quod corde refutas, 
Sit ueluti talem pudor ingens ducere nuptam! 
Vir sapiens contra respondit et intulit ista: 
Absit quod memoras, dextrorsum porrige sensum; 
Noris me nihilum simulata mente locutum, 
265 Nec quicquam nebulae uel falsi interfore crede. 
Nullus adest nobis exceptis namque duobus. 
Sic nossem temet mibi promptam impendere mentem, 
Atque fidem uotis seruare per omnia cautis, 
Pandere cuncta tibi cordis mysteria uellem, 
270 Tandem uirgo uiri genibus curuata profatur: 
Ad quaecumque uocas mi domne sequar studiose, 
Nec quicquam placitis malim praeponere iussis. 
llle dehinc: piget exilii me denique nostri, 
Et patriae fines reminiscor saepe relictos: 
275 Idcircoque fugam cupio celerare latentem; 
Quod iam premultis potuissem forte diebus, 
Si non hilgundem solant remanere dolerem. 
Addidit his imo uirguncula corde loquelas : 
Uestrum uelle meum: solis his aestuo rebus. 
280 Praecipiat dominus seu dextera siue sinistra, 
Eius amore pati toto sum pectore presto. 
Vualtharius tandem sic uirginis inquit in aurem: 
Publica custodem rebus te nempe potestás 
Fecerat, idcirco memor haec mea uerba notato :. 
285 Inprimis galeam regis tunicamque trilicem | 
Assero, loricam, fabrorum insigne ferentem 

Diripe: bina dehinc mediocria scrinia tolle. 
His armillarum tantum da pannonicarum, 
Donec uix unum releues ad pectoris imum. 


290 Inde quater binum mihi fac de more coturnum, 


295 


300 


305 


310 


315 


Tantundemque tibi patrans imponito: uasis 
Sic fors ad summum complentur scrinia labrum. 
Insuper a fabris hamos clam posce retortos. 
Nostra uiatica sint pisces simul atque uolucres: 
Ipse ego piscator, sed et auceps esse coartor. 
Haec intra ebdomadam caute per singula comple. 
Audisti quod habere uianti forte necesse est: 
Nunc quo more fugam ualeamus inire recludo. 
Postquam septenos phoebus remeauerit orbes; 
Regi ac reginae, satrapis, ducibus, famulisque, 
Sumptu permagno, conuiuia laeta parabo, 
Atque omni ingenio potu sepelire studebo, 


Donec nullus erit qui sentiat hoc quod agendum est. 


Tu tamen interea mediocriter utere uino, 

Alque sitim uix ad mensam restringere cura; 
Cum reliqui surgant ad opuscula nota recurre. 
Ast ubi iam cunctos superat uiolentia potus, 
Tum simul occiduas properemus quaerere partes. 
Virgo memor praecepta uiri compleuit, et ecce 
Praefinita dies epularum uenit, et ipse 
Vualtharius magnis instruxit sumptibus escas; 
Luxurians media residebat denique mensa. 
Ingrediturque aulam uelis rex undique septam, 
Heros magnanimus solito quem more salutans, 
Duxerat ad solium quod bissus compsit et ostrum. 
Consedit, laterique duces hinc indeque binos 
Assedisse iubet: reliquos locat ipse minister. 
Centenos simul accubitus iniere sodales, 
Diuersasque dapes libans conuiua resudat, 

320 His et sublatis aliae referuntur edendae, 

Atque exquisitum feruebat migma per auram; 
Aurea bissina tantum stant gausape uasa, 

Et pigmentatus crateras bacchus adornat; 
Illicit ad' haustum species dulcedoque potus: 

325 Vualtharius cunctos ad uinum hortatur et escam. 

Postquam epulis depulsa fames sublataque mensa, 
Heros iam dictus dominum laetanter adorsus 
Inquit: [n hoc rogito clarescat gratia uestra, 

Vt uos in primis, reliquos tunc laetificetis. 

330 Et simul in uerbo nappam dedit arte peractam, 
Ordine sculpturae referentem gesta priorum. 
Quam rex accipiens haustu uacuauerat uno, 
Confestimque iuvet reliquos imitarier omnes, 
Otius accurrunt pincernae, moxque recurrunt: 

335 Pocula plena dabant et inania suscipiebant ; 
Hospitis ac regis certant hortatibus omnes; 
Ebrietas feruens tota dominatur in aula. 
Balbutit medio facundia fusa palato, 
lleroas ualidos plantis titubare uideres. 

340 Taliter in seram perduxit bacchica noctem 
Munera uualtharius retrahitque redire uideres ; 
Donec ui potus pressi somnoque grauati 
Passim porticibus sternuntur humotenus omnes; 

. Et licet ignicremis uellet dare moenia flammis 

345 Nullus qui causam potuisset scire remansit. 
Tandem dilectam uocat ad semet mulierem, 
Praecipiens causas citius deferre paratas; 
Ipseque de stabulis uictorem duxit equorum, 
Ob uirtutem quem uocitauerat ille leonem. 

350 Stat sonipes ac frena ferox spumantia mandit; 
Hunc postquam phaleris solito circumdedit, ecce 
Scrinia plena gazae lateri suspendit utrique, 

Atque uteri longo modicella cibaria ponit: 
Loraque uirgineae mandat fluitantia dextráe : 
355 Ipseque lorica uestitus more gigantis 
Imposuit capiti rubras cum casside cristas, — 
Ingentesque ocreis suras complectitur aureis, 
Et femur leuum ancipiti praecinxerat ense, 
Atque alio dextrum pro ritu pannoniarum. 
360 Is tamen ex una tantum dat uulnera parte; 
Tunc hastam dextra rapiens clipeumque sinistra , 
Ceperat inuisa trepidus decedere terra. 
Foemina duxit equum nonnulla talenta gerentem; 
In manibusque simul uirgam tenet ipse colurnam, 
365 In qua piscator hamum transponit in undam, 
Vt cupiens pastum piscis deglutiat hamum. 
Namque grauatus erat uir maximus undique telis, 
Suspectamque habuit cuncto sibi tempore pugnam. 
Omni nocte quidem properabant currere, sed cum 
: 370 Prima rubens terris ostendit lumina phoebus, 
In siluis latitare student, et opaca requirunt : 
Sollicitatque metus, uel per loca tuta fatigans; 
In tantumque timor muliebria pectora pulsat, 
Horreat ut cunctos aurae uentique susurros, 
315 Formidans uolucres, collisos siue racemos. 
Hinc odium exilii, patriaeque amor incubat; inde 
Vicis diffugiunt, speciosa noualia linquunt, 
Montibus intonsis cursus ambage recuruos 
Sectantes, tremulos uariant per deuia gressus. 
380 — Ast urbis populus somno uinoque solutus, 
Ad medium lucis siluit recubando sequentis; 
Sed postquam surgunt, ductorem quique requirunt, 
Ut grates reddant ac festa laude salutent. 
Attila nempe manu caput amplexatus utraque 
385 Egreditur thalamo rex, uualthariumque dolendo, 

Aduocat ut proprium quereretur forte dolorem: 
Respondent ipsi se non potuisse ministri 
Inuenisse uirum; sed princeps sperat eundem 
Hactenus in somno tentum recubare quietvm, 

390 Occulturmgque locum sibi delegisse sopori, 

Ospiriu hilgundem postquam cognouit abesse, 
Nec iuxta morem uestes deferre suetum, 
Tristior immensis satrapae clamoribus, inquit: 
O' detestandas quas heri sumpsimus escas! 

395 O' uinum quod pannonias destruxerat omnes! 
Quod domino regi iamdudum praescia dixi, 
Adprobat iste dies quem nos superare nequimus. — ^ 
En hodie imperii uestri cecidisse columnam 
Noscitur, en robur procul iuit et inclita uirtus! 

400 Vualtharius lux pannoniae discesserat inde, 
Hilgundem quoque mi caram deduxit alumnaty! 

Iam princeps nimia succendet efferus ira, 
Mutant laetitiam merentia corda priorem. 
Ex hemeris trabeam discindit ad infima totam, 

405 Et nunc huc animum celerem, nunc diuidit illuc, 
Ac uelut eloicis turbatur harena procellis, 
Sic intestinis rex fluctuat undique curis, - 
Et uarium pectus uario simul ore imitatus, 
Prodidit exterius quicquid tolerauerat intus ; 

410 Iraque sermonum permisit promere nullum. 
Ipso quippe die potum fastidit et escam, 
Nec placidam menbris potuit dare cura quietem. 
Namque ubi nox rebus iam dempserat atra colores 
Decidit in lectum, uerum nec lumina clausit, 

415 Nunc latus in dextrum fultus nunc inque sinistrum ; 
Àc ueluti iaculo pectus transfixus acuto, 

Palpitat, atque caput huc et amox iactitat illuc; 
Et modo subreptus fulero consederat amens. 

Nec iuuat hoec, demum surgens discurrit in urbe, 
420 Atque thorum ueniens simul attigit atque reliquit ; 
Taliter insomnem consumpserat attila noctem. 

At profugi comites per amica silentia euntes, 
Suspectant, properant post terga reliquere terram. 
Vix tamen erupit cras rex patribusque uocatis, 

495 Dixerat: o si quis mihi uualtharium fugientem 
Afferat euinctum, ceu nequam forte liciscam, 
Hunc ego mox auro uestirem saepe recocto, 

Et tellure quidem stantem hinc inde onerarem, 
Atque uiam penitus clausissem uiuo talentis! 

430 Sed nullus fuit in tanta regione tyrannus, 

Vel dux siue comes seu miles siue minister, 
Qui quamuis cuperet proprias ostendere uires, 
Ac uirtute sua laudem captare perennem, 
Ambiretque simul gazam infarcire cruminis. 

435 Vualtharium tamen iratum praesumpserat armis 
Insequier, strictoque uirum mucrone uidere. 

Nota quidem uirtus, experti sunt quoque, quantas 
Incolumis dederit strages sine uulnere uictor, 
Nec potis est ullum rex persuadere uirorum, 

440 Qui promissa uelit hac conditione talenta. 

Vualtharius fugiens, ut dixi, noctibus iuit. 
Atque die saltus arbustaque densa requirens, 
Arte accersitas pariter capit arte uolucres, 

Nunc fallens uisco, nunc fisso denique ligno. 

445 Ast ubi peruenit qua flumina curua fluebant, 
Inmittens hamum rapuit sub gurgite praedam, 
Atque famis pestem pepulit tolerando laborem. 
Namque fugae toto se tempore uirginis usu 
Continuit uir uualtharius laudabilis heros. 

450 — Ecce quaterdenos sol circumflexerat orbes, 
Ex quo pannonica fuerat digressus ab urbe, 


i 


495 


460 


465 


Ipso quippe.die numerum qui clauserat istum, 
Venerat ad fluuium iam uespere tum mediante, 
Scilicet ad renum qua cursus tendit ad urbem 
Nomine uuormatiam regali sede nitentem. 
Illic pro naulo pisces dedit antea captos, 


Et moi transpositus graditur properanter anhelus. 


Orta dies postquam tenebras discusserat atras, 
Portitor exurgens praefatam uenit in urbem, 
Regalivue coco, reliquorum quippe magistro 
Detulerat pisces, quos uir dedit ille uenator. 
Hos dum pigmentis condisset et apposuisset, 
Regi gunthario miratus fatur ab alto: 

Istius ergo modi pisces mihi Francia numquam 
Ostendit, reor externis a finibus illos. 

Ipseque respondens narrat quod nauta dedisset. 


. Accersire hominem princeps praecepit eundem. 

Et cum uenisset, de re quaesitus eadem, 
Talia dicta dedit, causamque ex ordine pandit: 
Vespere praeterito residebam litore rheni; 
Conspexique uiatorem propere uenientem, 
Et ueluti pugnae certum per menbra paratum. 
Aere etenim penitus fuerat rex inclite cinctus, 


Gesserat et scutum gradiens hastamque coruscam. 


Namque uiro forti similis fuit, et licet ingens 
Asportaret onus, gressum tamen extulit acrem. 
Hunc incredibilis formae decorata nitore 
Assequitur, calcemque terit iam calce puella, 
Ipsaque robustum rexit per lora caballum, 
Scrinia bina quidem dorso non parua ferentem, 
Quae, dum cervicem sonipes discusserat altam, 
Atque superba cupit glomerare uolumina crurum, 
Dant sonitum, ceu quis gemmis illiserit aurvm. 
Hic mihi praesentes dederat pro munere pisces. 

His hagano auditis ad mensam quippe resedit. 
Laetior in medium prompsit de pectore uerbum: 
Congaudete mibi queso quia talia noui; 


 Vualtharius collega meus remeauit ab hunis. 

Guntharius princeps ex hac ratione superbus 
Vociferatur, et omnis ei mox aula reclamat: 
Congaudete mibi iubeo quia talia noui: 

Gazam quam gibico regi transmisit eoo, 

Nunc mihi cunctipotens huc, in mea regna remisit. 


Haec ait, et mensam pede perculit, exiliensque 


Ducere equum iubet, et sella componere sculpta, 
Atque omni de plebe uiros secum duodenos, 
Viribus insignes, animis plerumque probatos 
Legerat, inter quos simul et haganona iubebat, 
Qui memor antiquae fidei sotiique prioris, 
Nititur a ceptis dominum tansuertere rebus, 
Rex tamen e contra nibilominus instat et infit: 
Ne tardate uiri, praecingite corpora ferro 
Fortia, squamosus thorax iam terga recondat, 
Hic tantum gazae francis deducat ab oris! 
Instructi telis, nam iussio regis adurget, 
Exibant portis, te uualtharium cupientes 
Sternere, et imbellem lucris fraudare putantes. 
Sed tamen omnimodis hagano prohibere studebat ; 
At rex infelix ceptis resipiscere non uult. 

Interea uir magnanimus de flumine pergens 
Venerat in saltum iam tum uosagum uocitatum. 
Nam nemus est ingens, spatiosum, lustra ferarum 
Plurima habens, suetum canibus resonare tubisque. 
Sunt in secessu bini montesque propinqui, 

Inter quos licet angustum specus extat. amoenum, 
Non tellure caua factum sed uertice rupum. . 
Apta quidem statio latronibus illa cruentis. 

Angulus hic uirides ac uescas gesserat herbas. 

Huc mox ut uidit iuuenis, huc inquit eamus. 

His iuuat in casris fessum componere corpus. - 

Nam postquam fugiens auarum discesserat oris, 

Non aliter somni requiem gustauerat idem 

Quam super innexus clipeo; uix clauserat orbes. . 

Bellica tum demum deponens pectora pondera, dixit, 

Virginis in gremium fusus: Circumspice caute, 

Hilgunt, et nebulam si tolli uideris atram 

Attactu blando me surgere commonitato. 

Et licet ingentem conspexeris ire cateruam, 

Ne excutias somno subito. mi cara caueto; —— 

Nam procul hinc acies potis es transmittere puras. 

Instàntem cunctam circa explora regionem. 

Haec ait, atque oculos concluserat ipse nitentes, 

Iamque diu satis optata fruitur requiete, 

Ast ubi guntbarius uestigia püluere uidit, 

Cornipedem rapidum saeuis calcaribus urget, 

Exultansque animis, frustra sic fatur ad auras: 

Accelerate uiri iam nunc capietis euntem, 

Numquam hodie effugiet; furata talenta relinquet. 
Inclitus at hagano contra mox rediddit ista: 

Vnum dico tibi regum fortissime tantum ; 

Si totiens tu uualtharium pugnasse uideres, 

Atque noua totiens quotiens ego caede furentem, 

Numquam tam- faeile spoliandum forte: putares. 

Vidi pannonias acies, cum bella cierent, 

Contra aquilonenses siue australes regiones; 

Illic uualtharius propria uirtute choruscus, 

Hostibus inuisus, sociis mirandus obibat, 

Quisquis ei congressus erat, mox tartara uidit. 

O' rex et comites experto credite, quantus 


In clipeum surgat, quo turbine torqueat hastam. 
9g* : 

Sed cum guntharius male sana mente grauatus . 
Nequaquam flecti posset, castris propiabant. 
Et procul aspiciens hilgunt de uertice montis, 
Pulvere sublato, uenientes sensit, et ipsum 
535 Vualtharium placido tactu uigilare monebat. 
Qui, caput adtollens, scrutatur si quis adiret. 
Eminus illa refert quantam uolitare phalangem. . 
Ipse oculos tersos somni glaucomate purgans, 
Paulatim rigidos ferro uestiuerat artus, 
560 Atque grauem rursus parmam collegit et hastam, 
Et saliens uacuas ferro transuerberat auras: 
Et celer ad pugnam telis praelusit amaram 
Comminus ecce choruscantes mulier uidet hastas; 
Ac stupefacta nimis, hunos hic inquit habemus! 
565 In terramque cadens, effatur talia tristis: 
Obsecro mi senior gladio mea colla secentur, 
Ut quae non merui pacto thalamo sociari, 
Nullius alterius patiar consortia carnis! 
Tunc iuuenis: cruor innocuus me tinxerit, inquit; 
570 Et quo forte modo gladius potis est inimicos 
Sternere, tam fidae si nunc non parcit amicae! 
. Absit quod rogitas, mentis depone pauorem: 
Qui me de uariis eduxit saepe periclis, 
Hic ualet, hic hostes credo confundere nostros. 
575 — Haec ait atque oculos tollens effatur ad ipsam: 
Non adsunt auares hic sed franci nebulones 
Cultores regionis; et en galeam haganonis 
Aspicit, et noscens,. iniunxit talia ridens (vel dicens): 
Et meus hic socius hagano collega ueternus. 
980 Hoc heros dicto introitum stationis adibat, 
Inferius stanti praedicens haec mulieri: 
Hac coram porta uerbum modo iacto superbum: 
Hinc nullus rediens uxori dicere francus 

Praesumet, se impune gazae quid tollere tantae. 
585 Haec dum sermonem compleuit, humotenus ecce 
Corruit, et ueniam petiit, quia talia dixit, 
Postquam surrexit, contemplans cautius omnes: 
Horum quos uideo nullum haganone remoto 
Suspicio: namque ille meos per proelia mores 
590 Quam didicit, tenet hic etiam sat callidus artem, 
Quam si forte uolente deo intercepero solam. 
Tunc ait: ex pugna tibi. hilgunt sponsa reseruor. 
Ast ubi uualtharium tali statione receptum 
Conspexit hagano, satrapae mox ista superbo 
595 Suggerit: ó senior desiste lacessere bello 
Hunc hominem, pergant primum qui cuncta requirant, 
Et genus et patriam, nomenque locumque relictum. 
Vel si forte petat pacem sine sanguine praebens 
Thesaurum, per responsum cognoscere homonem 
600 Possumus, et si uualthbarius remoratur ibidem, 
Est sapiens, forsan uestro concedat honori. 
Praecipit ire: uirum cognomine rex calamonem, 
Inclita mettensi quem francia miserat urbi 
Praefectum ; qui dona ferens deuenerat illo 
605 Anteriore die, quam princeps nouerat ista. 
Qui dans frena uolat, rapidoque simillimus euro 
Transcurrit spatium campi iuuenique propinquat, 
Ac sic obstantem compellat: dic homo quisnam 
Sis, aut unde uenis, quo tandemr tendere pergis. 
610 Heros magnanimus respondit talia dicens: | 
Sponte tua uenias, an huc te miserit ullus, 
Scire uelim calamo. Tunc reddidit ore superbo: 
Noris guntharium regem tellure potentem 
Me misisse tuas quaesitüm pergere causas? 
615 His auscultatis suggerat hoc adolescens: 
Ignoro penitus quod opus sit forte uiantis 

Serutari causas; sed promere non dubitamus. 
Vualtharius uocor, ex Aquitanis sum generatus, 
A genitore meo modicus puer obsidis ergo, 
620 Sum datus. ad hunos; ibi uixi, nuncque recessi 
Concupiens patriam duleemque reuisere gentem. 
Missus ad haec: tibi iam dictus per me iubet heros, 
Ut cum scriniolis equidem des atque puellam; 
Quod si promptus agis, uitam concedet et artus 
625 Vualtharius contra fidenter protulit ista : 
Stultus effatvm me non audisse sophistam 
- Arbitror; én memoras quid princeps nescio uel quis, 
Promittat quod non retinet, nec fors retinebit. 
An deus est ut iure mihi concedere possit 
630 Vitam? num manibus tetigit? num. carcere trusit? 
Vel post terga meas torsit per uincula palmas? 
At tamen ausculta: si me certamine laxat; 
Aspicio ferratus adest, ad proelia uenit; 
Armillas centum de rubro quippe metallo 
635 Factas transmittam, quo nomen regis honorem. 
Tali responso discesserat ille recepto; 
Principibus narrat quid protulit atque resumpsit. 
Tunc hagano ad regem: porrectam suscipe gazam, 
Hac potis es decorare pater tecum comitantes; : 
650 Et modo de pugna palmam reuocare memento. . 
Ignotus tibi uualtharius et maxima uirtus. 
Ut mihi praeterita portendit uisio nocte, 
Non, si congerimus, nos prospera cuncta sequentur. 
Visum quippe mihi te colluctarier urso, 
645 Qui post conflictus longos tibi mordicus unum 
Crus cum poplite ad usque femur decerpserat omne, 
Et mox auxilio subeuntem ac tela ferentem 
Me petit, aque oculum cum dentibus eruit unum, 
His animaduersis, clamat rex ille superbus: 


650 Ut uideo genitorem imiteris hagathien ipse. 

Hic quoque perpauidam gelido sub pectore mentem 
Gesserat, et multis fastidit praelia uerbis! 

Tunc heros magnam iuste conceperat iram, 

Si tamen in dominum licitum est irascier ulli. 

655 En ait in uestris consistant omnia telis, 

Est in conspectu quem uultis, dimicet omnis 
Comminus astatis nec iam timor impedit ullum, 
Euentum uideam, nec consors sim spoliorum. 
Dixerat et collem petiit mox ipse propinquum, 

660 Descendensque ab equo consedit, et aspicit illo. 

Post haec guntharius calamoni praecipit aiens: 
Perge et thesaurum reddi mibi praecipe totum. 
Quod si cunctetur, scio tu uir fortis et audax, 
Congredere et bello diuictum mox spoliatum. 
665 Ibat mettensis calamo metropolitanus, 

Uertice fulua micat cassis, de pectore torax, 

Et procul acclamans: heus audis, dixit, amice: 
Regi francorum totum transmitte metallum, 

Si uelis ulterius uitam uel habere salutem. 

670 Conticuit paulum uerbo fortissimus heros, 
Opperiens propius hostem aduentare ferocem. 
Aduolitans missus uocem repeüiuerat istam. 
Tunc iuuenis constans responsum protulit istud: 
Quid quaeris? uel quid reddi importune coartas? 

675 Numquid guntbario. furebar talia regi? —— 

Aut: quid pro lucro quicquam donauerat ille, 
Ut merito usuram me cogat soluere tantam? 
Num pergens ego dampna tuli uestrae regioni, 
Ut uel iniuste uidear spoliarier a te? 

680 Si tantam inuidiam cunctis gens exbibet ista, 
Ut caleare solum: nulli concedat eunti, 

Ecce, uiam mercor, regi transmitto ducentas 

Armillas, pacem donet, modo bella remittens. 
Haec postquam calamo percepit corde ferino: 
685 Amplificabis ait donum dum scrinia pandis; 
Consummare etenim sermones nc uolo cunctos, 
Aut quaesita dabis, aut uitam sanguine fundes, 
Sic ait; et triplicem clipeum collegit in ulnam, 
Et crispans hastile micans ui nititur omni. — 
690 Ác iacit; at iuuenis deuitat .cautior ictum. 
Hasta uolans casso tellurem uulnere mordit, 
Vualtharius tandem: si sic placet, inquit, agamus. 
Et simul in dictis bastam. transmisit: at illa 
Per leuum latus umbonis transiuit, et ecce 
695 Palmanr? qua calamo mucronem educere cepit, 
Confixit femori transpungens terga caballi, 
Nec mora dum uulnus sentit sonipes, furit, atque 
Excutiens dorsum, sessorem sternere temptat: 
Et forsan faceret, ni lancea fixa teneret. 
700 Interea parmam calamo dimisit, et hastam 
Complexus leua, satagit diuellere dextram. 
Quod mox perspiciens, currit celeberrimus heros, 
Et pede compresso, capulotenus ingerit ensem, 
Quem simul educens hastam de uulnere traxit. 
705 Tunc equus et dominus hora cecidere sub una. 
Et dum forte nepos conspexit hoc calamonis, 
Filius ipsius chimo cognomine fratris, 


Quem referunt quidam scaramundum nomine dictum, 


Ingemit, et lacrimis compellat tristior omnes: 
710 Haec me prae cunctis heu respicit actio rerum. 
Nunc aut commoriar uel carum ulciscar amicum. 
Namque angusta loci solum concurrere soli 
Cogebant, nec quisquam alii succurrere quiuit; 
Aduolat infelix scaramundus iam moriturus, 
715 Bina manu lato crispans hastilia ferro. 

Qui dum uuaitharium nullo terrore uideret 
Permotum, fixumque loco consistere in ipso, 
Sic ait infrendens, et equinam uertice caudam 
Coneutiens: in quo fidis, uel quae tua spes est? 
Non ego iam gazam nec rerum quidque tuarum 
Appeto, sed uitam cognati quaero perempti, 

Ille dehinc: si conuincar quod praelia primus 
Temptarim, seu quod merui quod talia possim 
Iure pati, absque mora tua me transuerberet hasta. 
Nec dum sermonem concluserat en scaramundus 
Vnum de binis hastile retorsit in illum. 
Confestimque aliud, quorum celeberrimus heros 
Vnum deuitat, quatit ex umbone secundum. 
Tuhc aciem gladii promens scaramunmdus acuti, 
Proruit in iuuenem cupiens proscindere frontem, 
Effrenique in equo propius. deuectus ad illum 


Non ualuit capiti libratum infindere uulnus, 

Sed capulum galeae impegit: dedit illa resultans 
Tinnitus, ignemque simul transfudit ad auras. 
Sed non cornipedem potuit girare superbum, 
Donec uualtharius sub mentum cuspidis ictum 
Fixerat, et sella moribundum sustulit alta. 

Qui caput adtollens proprio mucrone recidens, 
Fecit cognatum pariter fluitare cruorem. 

Hunc ubi guntharius. conspexit obisse, superbus, 
Hortatur socios pugnam reuocare furentes, 
Dicens: adgrediamur eum, nec respigare sinamus 
Donec ;deficiens lasescat, et inde reuinctus 
Thesauros reddet, luet et pro sanguine paenam. 


745 Tertius en uurimhardus abit, bellumque lacessit; 


Quamlibet ex longa generatus stirpe nepotum, 
O' uir clare, tuus cognatus et artus amator, 
Pandare, qui quondam: iussus confundere foedus 

In medios telum. torsisti primus :achiuos. 
750 Hic spernens hastam, pharetram gestauit et arcum. 
Eminus emissis haud equo marte sagittis.  - | 
Vualtharium turbans. contra tamen ille uirilis | 
Constitit opponens clipei septemplicis orbem, 
Saepius eludens uenientes prouidus ictus. 
"56 Nam modo dissiluit, parmam modo uergit in austrum, 
Telaque discussit, nullum tamen attigit illum.. 
Postquam pandarides se comsumpsissé sagittas 
In cassum uidet, iratus mox exerit ensem, | 
Et demum aduolitans, has iactitat ore loquelas: | 
760 O' si uentosos lusisti callide iactus, 
Forsan uibragmtis dextrae iam percipis ictum. 
Olli uualtbarius ridemti pectore adorsus: . 
Iamque diu satis expecto, certamina iusto 
Pondere agi. festina, in me mora non erit ulla, 
165 Dixerat, et toto conixus corpore ferrum 
Conicit. hasta uolans pectus reserauit equiaum. 
Tollit se arrectam quadripes, et calcibus auras 
Verberat, effundensque equitem, ceeidit super illum, 
Accurrit iuuenis, e£ ei ui diripit ensem. 
710 Casside discussa, crimes complectitur albos, 
Multiplicesque preces nectenti dixerat heros: 
Talia non dudum iactabas dicta per auras. 
Haec ait, et truncum secta ceruice reliquit. 
Sed nem dementem tria uisa cadauera terrent 
T15 Guntharium ; iubet ad mortem properare uicissim. 
En a saxonicis ekiurid oris gemeratus, | | 
Quartus temptauit bellum, qui pro nmece facta 
Cuiusdam primatis eo diffugerat exul 
Ques spadix gestabat equus macalis uariatus ; 
180 Hic ubi uualtharium proantum uidet esse dwello, 
Dic, ait, ana eorpus uegetet tractabile temet, . . 

Siue per aerias fallas maledicta figuras. 

Saltibus assuetus faunus mihi quippe uideris. 
Illeque sublato dedit haec responsa cachinno: 
Celtica lingua probat te ex illa gente creatum, 
Cui natura dedit reliquos ludendo praeire; 

At si te propius uenientem dextera nostra: 
Attingat, post saxonibus memaorare ualebis, 

Te nunc ih uosago fauni fantasma uidere. 
Adtemptabo quidem quid sis, ekurid ait, ac mox 
Ferratam cornum grauiter iacit: illa retorto 
Emicat amento, quam durus fregerat umbo. 
Vualtharius contra respondit euspide missa: 

IIaec tibi- siluanus transmittit munera faunus. 
Aspice, num mage sit telum penetrabile nostrum. 
Lancea taurigo contextum tergore lignum 
Diffidit, ac tunicam scindens pulmone resedit. 
Voluitur infelix: ekiurid, riuumque cruoris: 
Euomit, en mortem fugiens incurrit eandem. 
Cuius equum iuuenis post tergum in gramen abegit. 
Tunc a guntbario clipeum sibi postulat ipsum 
Quintus ab inflato hadauuardus pectore lusus. 
Qui pergens hastam sociis dimisit habendam, 
Audax in solum confisus inaniter ensem. 

Et dum conspiceret, deiecta cadauera totam 
Conclusisse uiam, nec equum transire ualere, 
Desiliens parat ire pedes: stetit acer in armis 
Vualtharius, laudatque uirum qui praebuit aequam 


: Pugnandi sortem. hadauuart tum dixit ad illum: 

O uersute dolis ac fraudis censcie. serpens! 
Occultare artus squamoso tegmine suetus, 
Àc ueluti coluber girum collectus in unum! 
Tela tot euitas tenui sine uulaeris ictu, 
Atque uenenatas ludis sine more sagittas ! 

815 Numquid et iste, putas, astu uitabitur ictus, 
Quem propius stantis certo libramine mittit 


Dextra manus? neque enim is te seu uulneris auctor? 


Audi consilium, parmam deponere pictam: 
Hanc mea sors quaerit, regis quoqué sponsio praestat. 

820 Nolo quidem laedas oculis quia complacet istis. 
Sin alias, licet et lucem mihi dempseris almam, 
Adsunt hic plures socii carnisque propinqui, 

Qui quamuis uolucrem similes pennasque capessas, 

Te tamen immunem nunquam patientur abire. - 
825 Belliger at contra nil territus intulit ista: 

De reliquis taceo; clipeum defendere curo. 

Pro meritis, mihi crede, bonis sum debitor illi. 

Hostibus iste meis sese opposuisse solebat, 

Et pro uulneribus suscepit uulnera nostris. 

830 Quam sit opportunus hodie mihi, cernis, et ipse 
Non cum uualtbario loquereris, forsan abesset. 
Viribus o^ summis hostem depromere cures, 
Dextera ne rapiat tibi propugnacula muri. — 

Tu clauum umbonis studeas retinere sinistra, 
835 Atque ebori digitos circumfer glutine fixos. 
Istic ne ponas pondus, quod tanta uiarum 
Portasti spatia, ex auarum nam sedibus altis. 
Ille dehinc: inuitus agis, si sponte recusas. 
Nec solum parmam, sed equum cum uirgine et auro 

840 Reddes, tum demum scelerum cruciamina pendes. 

Haec ait, et notum uagina diripit ensem. 
Inter se, uariis terrarum partibus orti, 
Concurrunt. Stupuit uosegus haec fulmina et ictus. 
Olli sublimes animis ac grandibus armis: 
845 Hic gladio fidens, hic acer et arduus hasta, 
Inter se multa et ualida ui praelia miscent, 
Non sic nigra sonat percussa securibus ilex, 


-— — 


-—-— ——————— —MMMM— -— — —— 


29 


Ut dant tinnitus galeae, clipeique resultant. 
Mirantur franci quod non lasescret heros 

850 Vualtharius, cui nulla quies spatiumue dabatur. - 
Emicat. hic, impune putans, iam uuormaciensis . - 
Alte et sublato consurgit feruidus. ense, 
Hoc ictu memorans semet finire duellum. 
Prouidus at iuuenis ferientem cuspide adacta 

855 [ntercepit, et ignarum dimittere ferrum 
Cogebat. proeul in dumis resplenduit ensis. 
Hic, ubi se gladio spoliatum uidit amico, 
Accelerare fugam fruticesque uolebat adire. 
Alpharides fretus pedibus uiridique iuuenta 

860 Insequitur, dicens: quonam fugis? accipe scutum. 
Sic ait, atque hastam manibus leuat otius ambis, 
Et ferit; ille cadit, clipeus superintonat ingens. 
Nec tardat iuuenis; pede collum pressit, et hasta 
Diuellens parmam, telluri infixerat illum. 

865 Ipse oculos uertens animam sufflauit in auram. 

Sextus erat patarid: soror hunc germana haganonis 

Protulit ad lucem, quem dum procedere uidit, 
Vocibus et precibus conatur auunculus inde. 
Flectere, proclamans: quonam ruis? aspice mortem, 

870 Qualiter arridet! desiste. en! ultima parcae - 
Fila legunt. o' care nepos! te mens tua fallit. 
Desine! uualtharii tu denique uiribus impar. 
Infelix tamen ille means haec omnia spreuit; 
Arsit enim uenis laudem captare cupiscens. . 

875 Tristatusque hagano suspiria pectore longa 
Traxit, et has imo fudit de corde loquelas: . 
O' uortex mundi, fames insatiatus habendi, 
Gurges auaritiae, cunctorum fibra malorum!  . 
O' utinam solum gluttires sola metallum 

880 Diuitiasque alias, homines impune remittens ! 

Sed tu nunc homines peruerso numine perflans 
Incendis, nullique suum iam sufficit; ecce 
Non trepidat mortem pro. lucro incurrere turpem. 
Quanto plus retinent, tanto sitis ardet habendi. 

885 Externis modo ui, modo furtiue potiuntur; 

Et, quod. plus renouat gemitus, lacrimasque ciebis, 
Caeligenas animas erebi fornace retrudunt. 

Ecce, ego dilectum: nequeo reuocare nepotem ; 
Instimulatus enim de te est, o' saeva cupido. 

890 En caecus mortem properat gustare nefandam, 

Et uili pro laude cupit descendere ad umbras. 
Heiuc mi care nepos, quid matri perdite mandas? 
Quis nuper ductam refouebit, care, maritam, 

Cui nec rapta spei pueri ludicra dedisti? 

895 Quis tibi nam furor est? unde haec dementia uenit? 
Sic ait,, et gremium lacrimis conspersit obortis, 
Et longum, formose, uale! singultibus edit. 
Vualtharius licet a longe socium fore mestum 
Adtendit, clamorque simul peruenit ad aures, 

900 Vnde incursantem sic est affatus equestrem: 
Accipe consilium, iuuenis clarissime, nostrum, 
Et te conserüans, melioribus utere fatis. 
Desine; nam tua te feruens fiducia fallit; 
Heroum tot cerne neces, et caede duello, 

905 Ne suprema uidens, hostes facias mihi plures. 
Quid de morte mea curas, ait ille, tyranne? 
Est modo pugnandum tibimet, non sermocinandum. 
Dixit, et in uerbo nodosam destinat hastam, 
Cuspide quam proprio diuertens transtulit heros, 

910 Quae subuecta choris, ac uiribus acta furentis, 

In castrum uenit, atque pedes stetit ante puellae. 
Ipsa metu perculsa sonum prompsit muliebrem. 
At postquam tenuis redit in praecordia sanguis, 


Paulum suspiciens, spectat, num uiueret heros. 
915 Tum quoque uir: fortis francum discedere bello 
Jussit. at ille furens gladium nudauit, et ipsum 
Incurrens petiit, uulnusque a uertice librat, 
Alpharides parmam: demum concusserrat aptam, 
Et spumantis apri frendens de more tacebat. - 
920 Ille ferire uolens, se pronior omnis àd ictum 
Exposuit; sed uualtharius sub tegmine flexus 
Delituit, corpusque suum contraxit, et ecce 
Vulnere delusus iuuenis recidebat ineptus. 
Finis: erat; nisi quod genibus tellure refixis 
925 Belliger aecubuit, calibemque sub orbe cauebat. 
Hic dum consurgit; pariter se subrigit ipse, 
Àc citius scutum trepidus sibi. praetulit, atque 
Frustra certamen reuocare parabat: at illum 
Alpharides fixa gladio petit ocius hasta 
930 Et mediam clipei: dempsit uasto impete partem, 
Hamatam resecans loricam, atque ilia nudans: 
Labitur infelix pataurid sua uiscera cernens, 
Siluestrique ferae corpus, animam dedit orco. 
Hunc sese ulturum spondens geruuintus adiuit ; 
935 Qui forti subuectus equo supra uolat omnem 
Stragem; quae angustam concluserat obuia callem. 
Et dum bellipotens recidisset colla iacentis, 
Venit, et ancipitem uibrauit in ora bipennem. 
Istius ergo modi francis tunc arma fuere. 
940 Vir celer obiecit peltam, frustrauit et ictum ; 
Àc retro saliens hastam rapiebat amicam, 
Sanguineumque ulua uiridi dimiserat ensem. 
Hic uero metuenda uirum tum bella uideres. 
Sermo quidem nullus fuit inter martia tela, 
945 Sic erat aduerso mens horum intenta duello. 
. Is furit, ut caesos mundet uindicta sodales; 

Ille studet uitam toto defendere nisu. 
Et si fors dederit, palmam retinere triumphi. 
Hic ferit, ille cauet, petit iste, flectitur ille; 

950 Ad studium fors et uirtus miscentur in unum. 
Longa tamen cuspis breuiori depulit hostem  - 
Armatum telo, girat sed et ille caballum, 

Atque fatigatum cupiebat fallere: homonem. 
Iam magis atque magis irarum mole grauatus 

955 Vualtharius clipeum keruuiti sustulit imum, 
Transmissoque femur penetrauerat inguine ferrum. 
Qui post terga ruens clamorem prodidit atrum, 
Exiuitque dolens, pulsabat calcibus aruum. 

Tunc etiam truncum caesa ceruice reliquit. 

960 Idem uuormaciae campis comes extitit. ante. 
Tum primum franci ceperunt forte morari, 

Et magnis precibus dominum decedere pugna 
Deposcunt. furit ille miser caecusque profatur: - 
Queso uiri fortes et pectora saepe. probata, 

965 Ne fors haec cuicumque metum, sed conferat iram. 
Quid mihi, si uosago sic sic inglorius ibo? 
Mentem qüisque meam sibi uendicet: en ego partus 
Ante mori sum, uormatiam quam talibus actis 
Ingrediar. petat hic patriam sine sanguine uictor? 

970 Hactenus arsistis hominem spoliare metallis: 

Nunc ardete, uiri, fusum mundare cruorem, 
Et mors abstergat mortem, sanguis quoque sanguem, 
Soleturque necem sotiorum plaga necantis. 
His animum dictis demens incendit, et omnis 
975 Fecerat immemores uitae simul atque salutis, 
Ac uelut in ludis alium praecurrere quisque 
Ad mortem studuit; sed semita, ut antea dixi, 
Cogebat binos bello decernere solos. 
Uir tamen illustris, dum cunctari uidet illos, 


33 


980 Vertice distractas suspendit in arbore cristas, 
Et uentum captans sudorem tersit anhelus. 

. Ecce, repentino randolf athleta caballo, 
Praeuertens reliquos, hunc importunus adivit; 
Ac mox ferrato petiit sub pectore conto. 
985 Et nisi duratis uuielandia fabrica giris 
Obstaret,. spisso penetrauerit ilia ligno. 
Ille tamen, subito: stupefactus corde *) pauore, - 
Munimen clipei obiecit, mentemque recepit; - 
Nec famen et galeam fuerat sumpsisse facultas. 
990 Francus at emissa gladium nudauerat hasta; . 
| Rt feriens, binos aquitani uertice crines 
Abrasit, sed forte cutem praestringere summam 
Non licuit, cursuque alium uibrauerat ictum; 
Et praeceps animi directo obstamine scuti 
995 Impegit chalibem, nec quiuit uiribus ullis 
Elicere. alpharides retro se, fulminis instar, 
Excutiens, francum ualida ui fudit ad aruum, 
Et, super adsistens, pectus conculcat, et inquit: 
En pro caluitio capitis te uertice fraudo, 
1000 Ne fiat ista tuae de me iactantia sponsae. 

Vix effatus haec, truncauit colla precantis. 

At nonus pugnae helmnod successit, et ipse 

Insertum triplici gestabat fune tridentem, 

Quem post terga quidem sotii stantes tenuerunt ; 
1005 Consiliumque fuit, dum cuspis. missa sederet . 

In clipeo, cuncti pariter traxisse studerent, 

Vt uel sic hominem deiecissent furibundum, 

Atque sub hac certum sibi spe posuere triumphum. 

Nec mora; dux, totas fundens in brachia uires, 
1010 Misit jn aduersum magna cum uoce tridentem, - 


a 
*) In codice Bruxellensi: corde. 

Edicens: ferro tibi finis, calue, sub isto. | 
Qui uentos penetrans, iaculorum more choruscat ; 
Quod genus aspidis ex alta sese arbore, tanto 
Turbine demittit, quo cuncta obstantia uincat? . 

1015 Quid moror? umbonem sciderat, peltaque resedit, 
Clamorem franci tollunt, saltusque resultat; — 
Obnixique trahunt restim simul atque uicissim, 
Nec dubitat princeps tali se aptare labori. 
Manarunt cunctis sudoris flumina menbris. 

1020 Sed tamen haec inter uelut aesculus astitit heros, 
Quae non plus petit astra comis, quam tartara fibris 
Contempnens omnes uentorum, immota, fragores. 
Certabant hostes, hartabanturque uiritim ; 

Et si non quirent ipsum detrudere ad aruum, 

1025 Munimen clipei saltem extorquere studerent. 
Quo dempto uiuus facile caperetur ab ipsis. 
Nomina quae restant edicam iamque trahentum, 

Nonus heleutir erat, helmnod cognomine dictus. 
Argentina quidem decimum dant oppida trogum: 

1030 Extulit undecimum pollens urbs spira tanastum ; 
Absque haganone locum rex suppleuit duodenum. 
Quatuor hi aduersum summis conatibus unum 
Contendunt pariter multo uarioque tumultu. 

Interea alpharidi uanus labor incutit iram, 

1035 Et qui iampridem nudarat casside frontem, 

In framea tunicaque simul confisus aena, 
Obmisit parmam, primumque inuasit eleuthrin. 
Hin, galeam findens, cerebrum diffudit, et ipsam 
Ceruicem resecans, pectus patefecit; at aegrum 

1050 Cor pulsans animam liquit mox atque calorem. 
Inde petit trogum haerentem sub fune nefando. 
Qui subito attonitus recidentis morte sodalis, 
Horribilique hostis conspectu, ceperat acrem 


Nequiquam temptare fugam, uoluitque relicta 

1045 Arma recolligere, ut rursum repararet agonem. 
Nam cuncti funem tracturi, deposuerunt 
Hastas cum clipeis. sed quanto maximus heros 
Fortior extiterat, tanto fuit otior olli, 

Et cursu capto sura& mucrone recidit, 

1050 Àc si tardatum praeuenit et abstulit eius 

Scutum. sed trogus, quamuis de uulnere lassus, 

Mente tamen feruens, saxum circumspicit ingens, 

Quod rapiens, subito obnixum contorsit in hostem, 

Et proprium à summo clipeum fidit usque deorsum; 

1055 Sed. retinet fractum pellis superaddita lignum. 
Moxque genu posito, uiridem uacuauerat aedem, 
Atque ardens animis uibratu terruit auras. 

Et si non quiuit uirtutem ostendere factis, - 
Corde tamen habitum patefecit et ore uirilem. - 

1060 Nec manes sidere uidens, audaciter inquit : 

O' mihi si clipeus, uel si modo adesset amicus! 
Fors tibi uictoriam de me, non inclita uirtus 
Contulit, ad scutum mucronem tollito nostrum !. 
Tum quoque subridens: uenio iam, dixerat heros, 

1005 Ét cursu aduolitans dextram ferientis ademit, 

Sed cum athleta ictum libaret ab aure seeundum, 
Vergentique animae ualuas aperire studeret; . 
Ecce, tanastus adest, telis cum rege resumptis , 
Et sotium obiecta protexit uulnere peltá. 

1070 Hinc indignatus iram conuertit in ipsum 
Vualtharius, humerumque eius de cardine uellit. 
Perque latus ducto suffudit uiscera ferro. 

Aue procumbens submurmurat ore tanastus, 
Quo recidente preces contempsit promere trogus, 

1075 Conuitiisque sui uictorem incendit*) ^ armis; 


- 


*) In cod. Brux.: et excidisse videtur, teste spatio derelicto. 

Seu uirtute animi, seu desperauerat. exin 
Alpharides, morere, inquit, et luci sub tartara transfer ; 
Enarrans sotiis, quod tu sis ultus eosdem. 
His dictis, torquem collo circumdedit aureum. 
1080 Ecce simul caesi uoluuntur puluere amici, 
Crebris foedatum ferientis calcibus aruum. 
His rex infelix uisis suspirat, et omni 
Aufugiens studio, phalerati terga caballi 
Scandit, et ad mestvm citius haganona uolauit. 
1085 Omnimodisque illum precibus flexisse sategit, 
Vt secum pergens pugnam repararet. at ille: 
Me genug infandum prohibet bellare parentum , 
Et gelidus sanguis mentem mihi ademit in armis. 
Tabescebat enim genitor dum tela uideret, 
1090 Et timidus multis renuebat proelia: uerbis. 
Haec dum iactasses, rex, inter te comitantes, 
Extitit indignum nostri tibi quippe iuuamen. 
Ille recusanti precibus nihilominus instans , 
Talibus auersum satagit reuocare loquelis: 
1095 Deprecor ob superos conceptvm pone furorem; 
Iram de nostra contractam decute culpa, 
Quam uita comitante domum si uenero tecum, 
 " Impensis tibimet benefactis diluo multis, 
Nonne pudet sociis tot cognatisque propinquis 
1100 Dissimulare uirum? magis, ut mihi quippe uidetur, 
Verba ualent animum quam facta nefanda mouere. 
Iustius in saeuum tumuisses mente tyrannum, 
Qui solus hodie caput infamauerat orbis, 
Non modicum patimur dampnum de caedc uirorum, . 
1105 Dedecus at tantum superabit francia nunquam. 
Àntea quis fuimus suspecte sibila dantes, 
. Francorum dicent exercitus, omnis ab uno. 
Proh pudor! ignotum uel quo est impune necatus! 

Cunctabatur adhuc haganon, et pectore sponsam 

1110 Vualtario plerumque fidem uoluebat, et ipsum 
Euentum gestae recolebat in ordine causae. 
Supplicius tamen infelix rex institit illi, 

Cuius subnixe rogitantis acümine motus, 
Erubuit ,, domini uultum replicabat honorem 

1115 Virtutis propriae, qui fors uilesceret inde, 

Si quocumque modo in rebus sibi parceret istis. 
Erupit tandem, et clara sic uoce refutat: 

Quo me domne uocas? quo te sequar, inclite princeps? 
Quae nequeunt fieri, spondet fiducia cordi. 

1120 Quis tam desipiens, quandoque fuisse probatur, 
Qui saltu baratrum sponte attemptarit- apertum, | 
Nam scio unaltharium per campos sic fore acerbum, 
Vt, tali castro nec-non statione locatus, 

Ingentem cuneum uelut unum temptat homullum. 

1125 Et licet. huc cunctos equites simul atque pedestres 
Francia misisset, sic his, ceu fecerat istis. 

Sed quia conspicio, te plus doluisse pudore, 
Quam caedis dampno, nec sic discedere uelle; 
Compatior, propriusque dolor succumbat honori 

1130 Regis, et ecce uiam conor reperire salutis, 

Quae tamen aut nusquam ostendit se, siue coactae. 
Nam propter carum, fateor tibi, domne, nepotem 
Promissam fidei normam corrumpere nollem. . 
Ecce in non dubium pro te, rex, ibo periclum; 

1135 Ast hic me penitus conflictu caedere -noris. - 

Secedamus, eique locum praestemus, eundi ; 
Et positi in speculis tondamus prata caballis, 
Donec iam castrum securus deserat arfum, 
Nos abiisse vatus; campos ubi calcet apertos 

1140 Insurgamus, et attonitum post terga sequamur; 
Sic aliquod uirtutis opus temptare ualemus. - 

Haec mihi in ambiguis spes est certissima rebus, 
Tum pugnare potes belli si rex tibi mens est, 
Quippe fugam nobis nunquam dabit ille duobus; 
At nos aut fugere, aut acrum bellare necesse est. 
Laudat consilium satrapa et complectitur: illum, 
Oscilloque uirum mulcens hortatur ad ipsum; - 
Insidiisque locum circumspexere sat aptum; 
Demissique ligant animalia gramine-laeto. 
Interea occiduas uergebat phebus in oras 
Ultima per notam signars uestigia tilen, 

Et cum scottigenis post terga reliquit hiberos. 
Hic postquam oceanas sensim calefecerat undas, 
Hesperus ausonidis obuertit cornua terris, 

Tum secum sapiens cepit tractare satelles: 
Vtrum sub tuto per densa silentia castro 
Sisteret, an uastis heremi committeret aruis. 
Aestuat immensis curarum fluctibus, et quid 
Iam faceret sollers arguta indagine quaerit. 
Solus enim hagano fuerat suspectus, et illud 
Oscillum regis subter complexibus actum. 
Ambierat prorsus quae sit sententia menti 
Hostis, et an urbem uellent remeare relictam, 
Pluribus ut sotiis per noctem forte coactis, 
Primo mane párent bellum recreare nefandum: 
An solum insidias facerent, propiusque laterent. 
Terret ad haec triuiis ignoti silua meatus, | 
Ne loca fortassis incurreret aspera spinis, 
[mmo quippe feris, sponsamque amitteret illis. 
His ita prouisis exploratisque profatur: 

En, quocumque modo respergant, hic recuba 
Donec circuiens lumen spera reddat àmicum, 
Ne patriae fines dicat rex ille superbus 
Euasisse fuga, furis de more, per umbras. 

1175 Dixit, et ecce uiam uallo praemuniit artam, 
Vndique praecisis spinis simul et paliuris; 
Quo facto, ad truncos se se conuertit, amaro . 
Cum gemitu, et cuicumque suum caput applicat, atque 
Contra orientalem prostratus corpore partem, - 
1180 Ác nudum retinens ensem, sic uoce profatur: 
. Rerum factori, sed et omnia facta regenti, 
Nil sine permisso cuius, uel denique iusso | 
Constat, ago grates, quod me defendit iniquis 
Hostilis turmae telis, nec non quoque probris. - 

1185 Deprecor ad dominum, contrata mente benignum, 
Vt qui peccantes non uult, sed perdere culpas, 
Hos in caelesti preestet mihi, sede uidere. 

Qui postquam orandi finem dedit, ilico surgens , 
Sex girauit equos, et uirgis rite retortis 

1190 Vinciit. hi tantum remanebant; nempe duobus 
Per tela absumptis, ternos rex cundhere abegit. 
His ita compositis procinctum soluit, et alte 
Ingenti fumans leuiabat pondere corpus. 

Tum mestam laeto solans affamine sponsam; 

1195 Moxque cibum capiens, aegros recreauerat artus, 
Oppido enim lassus fuerat; clipeoque recumbens, 
Primi custodem somni iubet esse puellam, . 
Ipse matutinam disponens tollere curam, 

Quae fuerat suspecta magis, tandemque quieuit. 

1900 Ad cuius caput illa sedens solito uigilabat, 

Et dormitantes cantu patefecit ocellos. | 
Ast ubi uir primum iam expergiscendo, soporem . 
Ruperat, absque mora surgens dormire puellam 
Iussit, et arrepta se fulciit impiger hasta. 

1205 Sic reliquum noctis duxit; modo quippe caballos 
Circuit, interdum auscultans uallo propiauit, 
Exoptans orbis species ac lumina reddi. 

A0 
Lucifer interea praeco scandebat olimpo, 

Dicens aprobane clarüm uidet insula solem. 

1210 Hora fuit, gelidus qua terram inrorat eous. 

 "'" APgreditur iuuenis caesos spoliarier armis 
Armorümmque habitu, tunicas et caetera limquens, 
Armillas tantum cum bullis, baltea et enses, 
Loricas quoque cut galeis detraxerat ollis. 

1215 Quattuor his onerauit equos, sponsamque uocatam 

Imposuit quinto, sextum conscenderat ipse, 
Et primus uallo perrexerat ipse reuulso. | 
At dum constricti penetratur semita callis, 
Circumquaque oculis explorans omnia puris ,. 
1220 Auribus arréctis uentos captauit et auras ; 
Si uel mussantes sentiret uel gradietites, 
Siue superborum crepitantia frena uirorum, 
Seu saltem ferrata sonum daret ungula equorum. 
Postquani cuncta silere uidet, praeuertit honustas 

1925 Quadrupedes, nrmlierem etiam praecedere iussit , 
Scrinia gestantem comprendens ipse caballum, 
Audet inire fugam *) consueto cinctus amietu 
Mille fere passus transcendit, et ecce puellà, 
Sexus enim fragilis animo trepidare coegit, 

1930 Respiciens post terga, uidet; descendere binos .- 
Quodam colle uiros raptim et sine more furentes; **) 
Exanguisque uirum compellat uoce sequentem : 
Dilatus: iam finis adest: fuge domne! propinquant! 
Qui mox conuersus, uisos cognouit et inquil: 

1235 Incassum multos mea dextera fuderat hostes, 


hj 


viam 

*| In: cod. Bruxell. fugam. 
* *) In cod. Brux. in margine additum: m..ntes, cujus duae 
literae non perspicue manu scriptae sunt Copjicitur : meantes. 

Si modo supremis laus desit, dedecus adsit. 

Est satius pulchram per uulnera quaerere mortem, 
Quae solum amissis palando euadere rebus; ..: 
Verum. non adeo sunt desperanda salutis 

1240 Commoda; cernenti quondam maiora periclà. 
Aurum gestantis. tute accipe lora leonis, 

Et citius pergens luco succede. propinquo. 

. ; A& ego in ascensu montis subsistere malo, : 
Euentum opperiens, aduentantesque salutans. 

1245 Obsequitur dáetis uirguncula clara iubentis. . 
llle celer soutum collegit et..excutit hastam, 

Ignoti mores: equitis temptando sub armis. 
Hunc rex ineursans, comitante satellite, demens, 
Eminus affatu compellat ualde superbo: 

1250 Hostis atrox, nisu deluderis! ecce latebrae 
Protinus absistunt, ex quis de more liciscae 
Dentibus infrendens rapidis latrare solebas. 

En in propatulo, si uis, confligito campo, 
Experiens finis s&à fors queat aequiperari 
1256 Principio. scio, fortunam mercede uocasti, 
Idcireoque fugam tempnia seu deditionem. 
Alpharides comíra regi non reddidit ulla; - 
Sed uelut hinc surdus alio conuertitur aiens: 
Ád te sermo mihi, Hagano, subsiste parumper... 
1260.Quid, rogo, tam fidum subito mutauit amicum? 
Vt discessurus nuper uix posse reuelli, 
Qui nostris uisus fuerat conspectibus ultro, 
Nullis nempe..malis laesus nos appetat armis? 
Sperabam, fateor, de te, sed denique fallor. . 

1265 Quod si de exilio redeuntem nosse ualeres, 
Ipse salutatum mibimet mox obuius ires; 

Et licet inuitum hospitii requiete foueres , 
Pacificeque in regna patris deducere uelles: 

Sollicitusque fui quorsum tua munera ferrém. 
1270 Namque per ignotas dixi pergens regiones: 

Francorum uereor, haganome superstite, nulmm: 

Obsecro per ludos, resipiscito iam, pueriles, 

Vnanimes quibus assueti fuimusque periti , - 

Et quorum cultu primos .attriuerat : annos. 

1275 Inelita quonam migravit: concordia nobis, 
Semper in hoste domique manens nec scandala nescens? 
Quippe tui facies patris obliuiscier egit, 

Tecum degenti mihi patria uiluit ampla. 
Numquid mente fidem abradis soepissime pactam? 

1280 Deprecor hoc, abscide, nefas, neu bella lacessas, 
Sitque incohuulsum nobis per tempora. foedus, 

Quod si consentis, iam tum ditatus abibis 
Eulogiis, rutilo umbonem complebo metallo. 
Contra quae haec*) hagano uultu liaec affamima toruo 

1285 Edidit, atque iram sic insinuauit apertam: 

Vim prius exerces, uualthari, postque sopharis. 
Tute fidem abscideras cum memet adesse uideres, 
Et tot strauisses sotios, immoque propinquos. 
Excusare nequis, quin me tunc affore nosses. 

1990 Cuius si faties latuit, tamen arma uidebas - 

Nota satis, habituque uirum rescire ualebas 
Caetera. fors tulerim, si uel dolor unus abesset. 
Unice enim carum, rutilum, blandum, praetiosum 
Carpsisti florem mucronis falce tenellum; 

1295 Haec res est pactum quae destruxit prior almum, 
[ccirco gazam cupio: pro foedere nullam. 

Sit ne tibi soli uirtus, uolo diseere, in armis, 
Deque tuis manibus caedem perquiro nepotis , 
En aut oppeto, siue aliquid memorabile faxo. 


*)'In cod. Brux. delendum notatur. 


3. 
1300 Dixit; et a tergo, saltu se iecit equino, . 
Hoc et guntharius, nec segnior aegerat heros 
Vunltharius, cuncti pedites bellare parati. - 
Stabat quisiue, ac uenturo se prouidus iotg 
Praestrinxit, trepidant sub peltis martia: menbra. 
1305 Hora secunda fuit, qua tres hi congrediuntur; 
Aduersus solum conspirant arma duorum. 
Primus maligeram collectis uiribus hastam 
Direxit hagano, disrupta pace. sed illam 
Turbine terribilem, tanto et stridore uolantem 
1310 Alpharides semet cernens tolerare nequire, 
Sollers obliqui delusit tegmine scuti ; 
Nam ueniens clipeo sic est ceu marmore leui 
Excussa, et collem uehementer sauciat usque 
Ad clauos infixa solo. tunc pectore maguo, 
1315 Sed modica ui fraxineum hastile superbus 
lecit guntharius. uolitans quod adhaesit in ima 
Vualtharii parma. quam mox dum concutit ipse, 
Excidit ignauum de ligni uulnere ferrum. 
Omine quo mesti confuso pectore franci 
1320 Mox stringunt acies, dolor est conuersus ad iras, 
Et tecti clipeis aquitanum inuadere temptant. *) 
Strenuus ille tamen ui cuspidis expulit illos, - 
Atque incursantes uultu terrebat et armis. 
Hic rex guntharius ceptum meditatur ineptum, 
1325 Scilicet ut iactam frustra terraeque relapsam, 
Ante pedes herois enim diuulsa iacebat, 
Accedens tacite furtim sustolleret hastam. 
Quandoquidem breuibus gladiorum denique telis 
Ármati nequeunt. accedere comminus illi, 
1330 Qui tam porrectum torquebat cuspidis ictum. 


*) In cod. Bruxell. certant. 

Innuit ergo oculis uassunr praecedere su&dens,:. : 
Cuius defensu causam supplere ualeret.. - i 
Nec mora, progreditur haganmon, :ac: prouocát hostem. 
Rex quoque gemmatum uagimae condidt ensem, 
1335 Expediens dextram furto actutum faciendo. 
Sed «quid plura? manum propus transmisit in hastam 
Et iam oenprensam sensim suhstraxerat illam , - 
Fortunae maiora.petens. sed maximus heros, .- 
Vtpote qui bello semper sat prouidus esset, 
1340 Praeter et unius punctum cautigsimuas horae, . 
Hunc inelinari cernens, absenserat aotum, 
Nec tulit obstantem, sed mox baganona reuellens. 
Denique sublato qui diuertebat sb ictv, 
Insiliit, et planta direptum hastile retentat , 
1345 Ac regem furto captum sic increpitauit , 
Vt iam. perculso sub cuspide genua labarent; 
Quem quoque continuo esurienti porgeret orco, 
Ni hagano armipotens citius succurreret atque 
. Obiecto dominum scuto muniret, et hosti 
1350 Nudam aciem saeui mucronis in ora tulisset. 
Sic dum uualtharius uulnus cauet, ille resurgit , 
Atque tremens stupidusque stetit, uix morte reuersus. 
Nec mora, nec requies, bellum instauratur amarum: 
Incurrunt hominem nuuc ambo, nuncque uicissim ; 
13550 Et dum progresso se impenderet, acrius uni, 
En de parte alia subit alter et impedit ictum. - 
Haud aliter, numidus quam dum uenabitur ursus, 
Et canibus circumdatus adstat.et artubus horret, 
Et caput occultans submurmurat, ac propiantes 
1360 Amplexans umbros miserum muttire coartat. 
Tunc rapidi circumlatrant hinc inde molosi 
Comminus ac dirae metuunt accedere beluae. 
Taliter in nonam conflictus fluxerat horam, 

Et triplex cunctis inerat maceratio lae, 
1365 Terror et ipse labor bellandi, solis et ardor. 
Interea herois cepit subrepére morti.  « 
Quiddam, qui tacito premit has sub corde loquelas: 
Si fortuna uiam non commutauerat, isti 
Vana fatigatum memet per ludicra fallunt. 
1370 Ilica et elata haganon sie uoce profatür; 
O' paliure, uires foliis, ut pungere possis, 
Tu saltando iocans, astu me ludere temptas! 
Sed iam faxo, locum propius ne accedere tardes; 
Ecce tuas scio praegrandes ostendito uires, 
1375 Me piget incassum tantos sufferre labores. 
Dixit, et exiliens, contum contorsit in ipsum: 
Qui pergens onerat clipeum dirimitque aliquantvm 
Loricae, ac magno modicum de corpore strinxit ; 
Denique praecipuis praecinctus fulserat armis. 
1380 — At uir uualtharius, missa cum cuspide currens, 
Euaginato regem importunior ense 
Impetit, et scuto dextra de parte reuulso 
Ictum praeualidum ac mirandum fecit, eique 
Crus cum poplite adusque femur decerpserat omne. 
1385 Ille super palmam ante pedes mox concidit huius. 
Palluit exanguis domino recidente satelles. 
Alpharides'spatam tollens iterato cruentam, 
Ardebat lapso postremum infligere uulnus, 
Immemor at proprii haganon uir forte doloris 
1399 Elatum caput inclinans obiecit. ad ictum. | 
Extensam cohibere manum non quiuerat heros; 
Sed cassis fabricata*) diu meliusque peracta - 
Excipit assultum, mox et scintillat in altum, 
Cuius duritia stupefactus dissilit ensis. 


*) In margine cod. Bruxell.: vel fabre facta. 

1395 Proh dolor! et crepitans partim micat aére et herbis. 
Belliger ut frameae murcatae fragmina uidit, : 
Indigme tulit, ac nimia furit efferus ira, 
Impatiensque sui capulum sine pondere ferri, : 
Quamlibet eximio praestaret et arte metallo, 

1400 Protinus abiecit, monimentaque tristia spreuit: 
Qui dum forte manum iam enormiter exeruisset, 
Abstulit hanc hagano sat laetus uulnere prompto. 
In medio iactus recidebat dextera fortis: 

Gentibus ac populis multis suspecta tyrannis, 
1405 Innumerabilibus quae fulserat ante trophaeis. 
Sed uir praecipuus, nec leuis caedere gnarus, 
Sana mente potens carnis superare dolores 
Non desperauit, neque uultus concidit eius. 
Verum uulnigeram clipeo insertauerat ulnam, 

1410 Incolumique manu mox eripuit semispatam, 

Qua dextrum cinxisse latus memorauimus illum, 

Illico uindictam capiens ex hoste seueram. 

Nam feriens, dextrum haganoni effodit ocellum; 

Ac timpus resecans pariterque labella reuellens, 
1415 Olli bis ternos discussit ab ore molares. 

Tali tunc ergo . dirimuntur proelia facto. 

Quemque suum uulnus atque aeger anhelitus" arma 

Ponere persuasit. quisnam hinc immunis abiret? 

Qua duo magnanimi heroes tam viribus aequi, 
1420 Quam feruore animi steterant in fulmipe belli? 

Postquam finis adest insignia quemque notabant: 

lllic guntharii regis pes, palma iacebat 

Vualtharii, nec non tremulus bhaganonis ocellus, 

Sic sic armillas partiti sunt auarenses! 

1425 Consedere duo, nam tertius ille iacebat: 
Sanguinis undantem tergentes floribus amnem. 
Haec inter timidam reuocat clamore puellam 

Alpharides, ueniens quae saucia quaeque ligauit. 
His ita compositis, sponsus praecepit eidem: 
1430 Iam misceto merum haganoni et porrige primum; 
Est athleta bonus fidei si iura reseruet: 
Tum praebeto mibi, reliquis qui plus toleraui; 
Postremum uolo guntharius bibat, utpote segnis, 
Inter magnanimum , qui paruit arma uirorum, 
1435 Et qui martis opus tepide atque eneruiter aegit. 
Obsequitur cunctis benrici filia uerbis. 

Francus at oblato licet arens pectore uino, 
Defer, ait, prius alpharidi sponso ac seniori, 
Virgo, tuo, quoniam fateor me fortior ille est, 

1440 Nec solum me sed cunctos superminet armis. 
Hic tandem hagano spinosus, et ipse aquitanus 
Mentibus inuicti, licet omni corpore lassi, 
Post uarios pugnae strepitus ictusque tremendos, 
Inter pocula scurrili certamine ludunt, 
1445 Francus ait: iam dehinc ceruos agitabis, amice, 
Quorum de corio uuantis sine fine fruaris: 
At dextrum moneo tenera lanugine comple, 
Vt causae ignaros palmae sub imagine fallas. 
Vuah! sed quid dicis, quod ritu infringere gentis, 
1450 Ac dextro feinori gladium agglomerare uideris, 
Vxorique tuae, si quando ea cura subintrat, 
Peruerso amplexsu circumdabis euge sinistra? 
Iam quid demoror? en posthac tibi quicquid agendum est, 
Leua manus faciet. cui uualthare talia reddit: 
1455 Cur tam prosilias admiror lusce sicamber, 
Si uenor ceruos, carnem uitabis aprinam: 
Ex hoc tu famulis iam suspectando uidebis 
Heroum turbas transuersa tuendo salutans. 
Sed memor antiquae fidei tibi consiliabor: 
1460 Iam si quando doinum uenias laribusque propinques, 

Effice lardatam de multra farreque pultam , 
Haec pariter uictvm tibi conferet atque medelam. 
' Hic dictis pactum renouant iterato coactum: 
Atque simul regem tollentes ualde. dolentem. 
1465 Imponunt equiti, et sic disiecti redierunt 
Franci uuormatiam, patriamque aquitanus adiuit. 
Illic gratifice magno susceptus honore, 
Publica biltgundi fecit sponsalia rite; 
Omnibus et carus, post mortem obitumque parentis, 
» 4470 Rexit terdenis populum feliciter annis. 
Qualia bella dehinc uel quantos soepe triumphos 
Ceperit, ecce stilus renuit signare retunsus. 


Haec. quicumque legis stridenti ignosce cicadae : 
Raucellam nec adhuc uocem perpende, sed aeuum, 
1475 Vtpote quae nidis nec dum petit alta relictis. 
Haec est uualtharii poésis. vos saluet IHS. 

